Külföldi állampolgár magyarországi házasságkötése

Ügyleírás
Ha nem magyar állampolgár kíván házasságot kötni Magyarországon, nyilatkoznia kell, hogy a házasságkötésnek személyes joga  - külföldi jog – szerint nincs akadálya.
A házassági szándékot annál az anyakönyvvezetőnél kell együttesen, személyesen bejelenteni, ahol később a házasságot megkötik. A bemutatott és becsatolt iratok alapján jegyzőkönyv készül. A házasságkötést megelőző eljárásban az anyakönyvi szerv – illetékes Borsod-Abaúj-Zemplén Vármegyei Kormányhivatal Miskolc – 30 napon belül nyilatkozik a külföldi okiratok elfogadhatóságáról. A házasságkötés időpontját az elfogadhatóság megérkezésétől számított 31. napra lehet kitűzni.
Az ügy intézéséhez időpont egyeztetés szükséges.

A kérelem kötelező tartalma
A külföldi állampolgár a házasságkötési eljárás során az alábbi okiratokat köteles bemutatni:
- külföldi állampolgár konzulátuson tett személyes nyilatkozata a házasságkötési
  jogképességről vagy az erről kiállított tanúsítvány hivatal magyar fordításban
- külföldi érvényes útlevél mely az állampolgárságot igazoló okmányként is elfogadható
- ha a külföldi állampolgár bevándorolt, vagy letelepedett, személyi igazolvány, lakcímet
  igazoló igazolvány
- születési anyakönyvi kivonat hiteles magyar fordításban
- ha a házasulandó elvált családi állapotú, a jogerős bontóítélet (csak azt a részét kell
 hitelesen lefordíttatni, melyben a házasság felbontását kimondja a bíróság, szerepel az ítélet 
 száma és jogerőre emelkedés időpontja)
- ha a házasulandó özvegy családi állapotú, az elhalt házastárs halotti anyakönyvi kivonatát
  hiteles magyar fordításban,
- a külföldön kiállított okiratot diplomáciai felülhitelesítéssel kell ellátni – kivéve, ha
  nemzetközi szerződés másként nem rendelkezik.
A külföldi okiratok hiteles fordítását az Országos Fordító és Fordításhitelesítő Iroda végzi.
A magyar állampolgár az eljáráshoz bemutatja érvényes személyi igazolványát, lakcímet igazoló kártyáját, csatolja születési anyakönyvi kivonatát – elvált családi állapot esetén az előző házasság megszűnését igazoló jogerős válóperi ítélet – özvegy családi állapot esetén az elhunyt házastárs halotti anyakönyvi kivonatát.

Megjegyzés
Az idegen nyelven kiállított okiratokat az Országos Fordító és Fordításhitelesítő Iroda által készített hiteles fordításban kell benyújtani.
Az ügyintézés és a házasságkötés lebonyolításánál, amennyiben valamelyik házasulandó vagy tanú a magyar nyelvet nem érti és nem beszéli, tolmácsot kell alkalmazni.

Benyújtás módja
Személyesen

Az eljárás illetéke
A házassági szándék bejelentése illetékmentes

Eljáró szervezeti egység
Hatósági Osztály

Elérhetőség
06/48/524-100

Illetékességi területe
Edelény, Abod, Damak közigazgatási területe

Az eljárás jogi alapja
- az anyakönyvi eljárásról szóló 2010. évi I. törvény
- az anyakönyvezési feladatok ellátásának részletes szabályiról szóló 429/2017.(XII.20.)
  kormányrendelet
- az illetékekről szóló 1990. évi XCIII. törvény
- A hivatali helyiségen kívüli és a hivatali munkaidőn kívül történő házasságkötés és
 bejegyzett élettársi kapcsolat létesítése engedélyezésének szabályairól és díjairól szóló 
Edelény Város Önkormányzat Képviselő-testületének 7/2017. (II.16.) önkormányzati   
 rendelete
- A hivatali helyiségen kívüli és a hivatali munkaidőn kívül történő házasságkötés
 engedélyezésének szabályairól és díjairól szóló Abod Község Önkormányzat Képviselő- 
 testületének 4/2017.(V.10.) önkormányzati rendelete
- A hivatali helyiségen kívüli és a hivatali munkaidőn kívül történő házasságkötés
 engedélyezésének szabályairól és díjairól szóló Damak Község Önkormányzat Képviselő - 
 testületének 11/2020. (VI.30.) önkormányzati rendelete
